L 132/68 Jurnalul Oficial al Uniunii Europene 3.5.2014 DECIZIA DE PUNERE ÎN APLICARE A COMISIEI din 28 aprilie 2014 privind recunoaşterea cadrului juridic şi de supraveghere al Argentinei ca fiind echivalent cu cerin- ţele Regulamentului (CE) nr. 1060/2009 al Parlamentului European și al Consiliului privind agențiile de rating de credit (Text cu relevanță pentru SEE) (2014/246JUE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1060/2009 al Parlamentului European și al Consiliului din 16 septembrie 2009 privind agențiile de rating de credit (/), în special articolul 5 alineatul (6), întrucât: (1) La 22 octombrie 2012, Comisia a acordat un mandat Autorităţii Europene pentru Valori Mobiliare şi Pieţe (ESMA), solicitând avizul acesteia în legătură cu evaluarea tehnică a cadrului juridic și de supraveghere al Argen- tinei pentru agențiile de rating de credit (agențiile de rating). (2)  În avizul tehnic emis la 31 mai 2013 și în actualizarea avizului tehnic emisă la 18 decembrie 2013, ESMA a precizat că, din perspectiva efectelor sale, cadrul juridic şi de supraveghere al Argentinei pentru agențiile de rating de credit este comparabil cu cel prevăzut în Regulamentul (CE) nr. 1060/2009. (3) În temeiul articolului 5 alineatul (6) paragraful al doilea din Regulamentul (CE) nr. 1060/2009, trebuie îndeplinite trei condiţii pentru ca un cadru juridic și de supraveghere al unei țări terțe să poată fi considerat echivalent cu cerințele regulamentului respectiv. (4) Conform primei condiții, agențiile de rating din țări terțe trebuie să facă obiectul autorizării sau înregistrării și să fie supuse în permanență unei supravegheri şi unor controale eficace. Cadrul juridic și de reglementare al Argen- tinei este în vigoare din 1992. Acesta a fost revizuit și consolidat recent, fiind format în prezent din următoarele acte, toate în vigoare: Legea nr. 26.831 (,Legea privind piețele de capital”), adoptată la 29 noiembrie 2012 și completată prin Decretul nr. 1023/13 din 29 iulie 2013, care stabileşte principiile generale cu privire la piețele de capital din Argentina, inclusiv principiile la nivel înalt care trebuie aplicate de agențiile de rating, și reglementările de punere în aplicare ale Comisiei Naţionale a Valorilor Mobiliare (Comision Nacional de Valores, CNV), care au fost adoptate prin Rezoluția generală nr. 622/2013. De asemenca, agențiile de rating trebuie să respecte toate dispozi- țiile Codului de conduită al Organizaţiei Internaţionale a Reglementatorilor de Valori Mobiliare (IOSCO). În conformitate cu acest cadru de reglementare, agențiile de rating trebuie să fie înregistrate și sunt supravegheate în permanență de CNV. Legea nr. 26.831 stabileşte competențele de supraveghere şi de sancționare ale CNV. Aceasta are competența de a efectua inspecții și investigații care vizează persoane fizice sau juridice, aflate sub autoritatea sa de supraveghere, de a solicita ajutorul autorităților de aplicare a legii, de a iniția acţiuni în instanță, precum şi de a raporta infracțiuni. CNV efectuează, de două ori pe an, inspecţii documentare şi la fața locului care vizează fiecare agenție de rating înregistrată. În cazul încălcării dispozițiilor aplicabile, CNV poate impune sancţiuni, cum ar fi amenzi sau interdicţia, pentru o perioadă de cel puțin cinci ani, de a desfăşura activități în funcția de director, administrator, auditor sau membru al comitetului de rating. De asemenea, CNV poate aplica o suspendare tempo- rară sau definitivă a persoanelor responsabile și poate retrage înregistrarea sau autorizația agențiilor de rating. CNV publică, pe site-ul său internet, un registru privind cazurile de aplicare a legislației, în care se precizează data la care sunt inițiate cazurile, decizia finală la care s-a ajuns și sancțiunile impuse. Acordul de cooperare încheiat între ESMA şi CNV prevede schimbul de informații cu privire la măsurile de control şi de supraveghere adoptate împotriva agențiilor de rating transfrontaliere. Pe această bază, ar trebui să se considere că agențiile de rating din Argentina fac obiectul unor cerințe de înregistrare echivalente cu cele prevăzute în Regulamentul (CE) nr. 1060/2009, că dispozițiile privind supravegherea și controlul agențiilor de rating în Argentina se aplică efectiv şi că se asigură respectarea acestora. () JOL302,17.11.2009,p.1.